რიკარდო ვილა

რიკარდო ხულიო ვილა (; დ. 18 აგვისტო, 1952, როკი პერესი, ბუენოს-აირესი, არგენტინა) — არგენტინელი ფეხბურთელი, ნახევარმცველი. სხვადასხვა დროს იცავდა „კილმესის“, „სან-მარტინ-დე-ტუკუმანის“, „ატლეტიკო ტუკუმანის“, აველიანედას „რასინგ კლუბის“, „ტოტენჰემ ჰოტსპურის“, „ფორტ-ლოდერდეილ სტრაიკერსის“, „დეპორტივო კალის“, „დეფენსა ი ხუსტისიასა“ და არგენტინის ეროვნული ნაკრების ღირსებას. ინგლისის ასოციაციის თასის მფლობელი 1981 „ტოტენჰემ ჰოტსპურის“ შემადგენლობაში. 1978 წლის მსოფლიო ჩემპიონი არგენტინის ეროვნული ნაკრების შემადგენლობაში.Profile: Ricardo Villa // BBC World News43 campeones del mundo. El mapa demográfico del fútbol argentino

2008 წლის 7 თებერვალს ოსვალდო არდილესთან ერთად შეიყვანეს „ტოტენჰემ ჰოტსპურის“ დიდების დარბაზში ().Tottenham Hotspur Hall of Fame – double induction

საკლუბო კარიერა
რიკარდო ვილა საკლუბო კარიერას 1970 წელს, არგენტინის პრიმერა დივიზიონის მონაწილე კილმესის „ატლეტიკოში“ იწყებს, სადაც 1974 წლამდე თამაშობს. მის რიგებში არგენტინის ჩემპიონატის 108 მატჩში იღებს მონაწილეობას და 20 გოლი გააქვს.

1973 წელს, იჯარით, „სან-მარტინ-დე-ტუკუმანის“ რიგებშია, სადაც 10 შეხვედრაში 3 ბურთის გატანას ახერხებს. 1974–76 წლებში „ატლეტიკო ტუკუმანის“ ღირსებას იცავს (51 მატჩი, 19 გოლი).

1976–78 წლებში აველიანედას „რასინგ კლუბის“ შემადგენლობაშია (52 მატჩი, 6 გოლი). 

1978 წლის ზაფხულიდან ლონდონის „ტოტენჰემ ჰოტსპურში“ აგრძელებს კარიერას. ამ გუნდთან ერთად 1981 წელს ინგლისის საფეხბურთო ასოციაციის თასს ეუფლება,Há 35 anos, argentinos consagravam o Tottenham campeão da 100ª FA Cup როდესაც ორი მატჩის ჯამში „ტოტენჰემი“ „მანჩესტერ სიტის“ ამარცხებს. ორივე შეხვედრა ამჟამინდელი „უემბლის“ წინამორბედ სტადიონზე იმართება. პირველი მატჩი ფრედ (1–1) მთავრდება, ხოლო მეორეს ლონდონელები იგებენ (3–2). ამ მატჩში ვილას ორი ბურთი გააქვს,1981 FA Cup Final Replay Highlights რომელთაგან ერთი, 2001 წელს, ამ სტადიონზე გატანილ ასწლეულის გოლად აღიარეს.Ricky Villa reveals all on his iconic FA Cup final საერთო ჯამში, „ტოტენჰემის“ მაისურით, ინგლისის პრემიერლიგის, ინგლისის ლიგის თასის, ინგლისის ასოციაციის თასის გათამაშებების და საერთაშორისო ტურნირების ფარგლებში — 179 შეხვედრაში გამოდის მინდორზე და 25-ჯერ ახერხებს მეტოქეთა კარის აღებას.

„ტოტენჰემის“ შემდეგ, ამერიკული „ფორტ-ლოდერდეილ სტრაიკერსისა“ (1983) და კოლუმბიური „დეპორტივო კალის“ (1984–85) რიგებში ასპარეზობს.

სათამაშო კარიერას 1989 წელს, არგენტინულ „დეფენსა ი ხუსტისიაში“ ამთავრებს.

 სტატისტიკა   
 № კლუბი  ქვეყანა  წლები   1  კილმეს ატლეტიკო    1970–1974   2  სან-მარტინ-დე-ტუკუმანი    1973   3  ატლეტიკო ტუკუმანი    1974–1976   4  რასინგ კლუბი    1976–1978  5  ტოტენჰემ ჰოტსპური    1978–1983  6  ფორტ-ლოდერდეილ სტრაიკერსი    1983   7  დეპორტივო კალი    1984–1985   8  დეფენსა ი ხუსტისია    1986–1989  

სანაკრებო კარიერა
1975–1978 წლებში არგენტინის ეროვნული ნაკრების ღირსებას იცავს,Argentina National Team Players 1964–1998 რომლის შემადგენლობაში 18 შეხვედრას ატარებს და ერთი ბურთი გააქვს.

სანაკრებო სტატისტიკა
ეროვნული ნაკრებიწელიმატჩიგოლიარგენტინა40პქ197510197630197780197861ჯამში181

სანაკრებო მატჩები

 მსოფლიო ჩემპიონატზე 
რიკარდო ვილამ მსოფლიო ჩემპიონატის ორ შეხვედრაში მიიღო მონაწილეობა.არგენტინის ნაკრები მსოფლიო ჩემპიონატებზე, 1930–2006მსოფლიო ჩემპიონატი 1978Ricardo Villa in the World Cups
                    1978     22  ნახევარმცველი  2  0  1  1  0 ჩემპიონი 

 მიღწევები 
 საკლუბო 
  ტოტენჰემ ჰოტსპური
 ინგლისის ასოციაციის თასი: 1981
 სანაკრებო 
  არგენტინა
 მსოფლიო ჩემპიონატი
 ჩემპიონი: 1978 1978 FIFA World Cup Argentina ™

 ბიბლიოგრაფია 






 რესურსები ინტერნეტში 

  FIFA Tournaments · Players & Coaches · Ricardo Villa 
 Argentina · World Cup · Argentina National Team · Unofficial Matches · Match Details
 Argentina National Team Players 1964–1998

  თემატური საიტები
  AFS · BDFA · FIFA World Cup 1978 · Futebol Portenho · La Senal medios · Planet World Cup · WC 1978 · Scribd · Argentina national football team · 1975 · 1976 · 1977 · 1978 · National Football Teams · Argentina's World Cup squad 1978 · Planet World Cup · Argentina's World Cup squad 1978 · RSSSF

სქოლიო

კატეგორია:დაბადებული 1952
კატეგორია:დაბადებული 18 აგვისტო
კატეგორია:არგენტინელი ფეხბურთელები
კატეგორია:არგენტინის პრიმერა დივიზიონის ფეხბურთელები
კატეგორია:კილმესის ფეხბურთელები
კატეგორია:არგენტინის ნაკრების ფეხბურთელები
კატეგორია:მსოფლიო ჩემპიონები ფეხბურთში
კატეგორია:ინგლისის საფეხბურთო ლიგის ფეხბურთელები
კატეგორია:ტოტენჰემ ჰოტსპურის ფეხბურთელები
კატეგორია:1978 წლის მსოფლიო საფეხბურთო ჩემპიონატის ფეხბურთელები
კატეგორია:არგენტინელი ფეხბურთის მწვრთნელები
კატეგორია:ცოცხალი ადამიანები